
17. sjednice Vijeća Mjesnog odbora Bartol Kašić održane 13. listopad 2026.
Zagreb, Selska cesta 3 s početkom u 18,30 sati

Nazočni članovi Vijeća:
Sandra Krznar Piskor, Sanja Kucan, Zoran Stajčić, Tomislav Abel, Bojana Brozd i Tomislav Kolačny.
Odsutni članovi Vijeća :
Maja Koprivanac

Predsjedava gospođa  Sandra Krznar Piskor, predsjednik Vijeća.

Zapisnik vodi: Marina Komerički


Predsjednik konstatira da je nazočno 6 od ukupno 7 članova Vijeća, što znači da Vijeće može pravovaljano odlučivati, te otvara 17. sjednicu Vijeća Mjesnog odbora.

Predsjednik Vijeća daje zapisnik 16. sjednice na verifikaciju.
Vijeće prihvaća tekst Zapisnika 16. sjednice bez rasprave većinom od 5 glasova 

Na prijedlog predsjednice Vijeća jednoglasno utvrđuje:

                                                                DNEVNI  RED

	1. 
	1. Zaključak o prometnim i sigurnosnim problemima u ulici Janka Vukovića – donošenje zaključka
1.1 Zaključak o organizaciji jednosmjernog prometa u Ulici Janka Vukovića i Ulici Željka Maričića  – donošenje zaključka
1.2 Zaključak o pojačanom nadzoru nepropisnog zaustavljanja i parkiranja u Ulici Janka Vukovića – donošenje zaključka
1.3 Zaključak o učinkovitijem  sprječavanja parkiranja na ulazu u dvorište zgrade na adresi Ulica Janka Vukovića 11 – donošenje zaključka
1.4 Zaključak o povećanju sigurnosti pješaka na obilježenim pješačkim prijelazima u Ilici i Prilazu baruna Filipovića -  donošenje zaključka


	2. 
	2. Zaključak o uklanjanju betonskih i plastičnih zapreka na gradskom zemljištu na adresi Gradišćanska 6 – donošenje zaključka



	3. 
	3. Zaključak o obnovi signalizacije i uvođenju tehničkih rješenja za smirivanje prometa na raskrižju Ivana Cankara i Baruna Filipovića – donošenje zaključka

4. Pitanja, prijedlozi i obavijesti

Ad. 1 Zaključak o prometnim i sigurnosnim problemima u ulici J. Vukovića – donošenje zaključka 
Vijeće je raspravljalo o prometnim i sigurnosnim problemima u ulici J. Vukovića po pod točkama:


AD 1.1. Zaključak o organizaciji jednosmjernog prometa u Ulici Janka Vukovića i ulici  Željka Maričića 
Vijeće je raspravljalo je jednomjernom prometu u ulici Janka Vukovića. U raspravi sudjeluju: Sandra Krznar Piskor, Sanja Kucan, Zoran Stajčić, Tomislav Abel, Bojana Brozd i Tomislav Kolačny.

Nakon rasprave, Vijeće sa 6 glasova protiv i 1 glasom za donosi

Z A K LJ U Č A K
o prijedlogu jednosmjernog prometa u ulici Janka Vukovića i ulici Željka Maričića 

1. Vijeće je raspravljalo o prijedlogu građana za organizacijom jednosmjernog prometa u ulici Janka Vukovića u smjeru Ilice prema Prilazu B. Filipovića te uspostavi jednosmjernog prometa u  ulici Željka Maričića iz smjera Selske ulice i Prilaza baruna Filipovića radi jednostavnijeg pristupa pacijentima Klinici za tumore.
2. Vijeće ne podržava prijedlog jednosmjernog prometa u ulici Janka Vukovića u smjeru Ilice prema Prilazu B. Filipovića te uspostavi jednosmjernog prometa u  ulici Željka Maričića iz smjera Selske ulice i Prilaza baruna Filipovića budući je u pripremi izgradnja vodovodne infrastrukture u Vukovićevoj ulici od strane Podružnice ViO
3. Ovaj zaključak dostaviti će se J. Č. stranci koja je podnijela prijedlog.

Ad. 1.2. Zaključak o pojačanom nadzoru nepropisnog zaustavljanja i parkiranja u Ulici Janka Vukovića – donošenje zaključka
U raspravi sudjeluju: Sandra Krznar Piskor, Sanja Kucan, Zoran Stajčić, Tomislav Abel, Bojana Brozd i Tomislav Kolačny.
Nakon rasprave Vijeće jednoglasno donosi

Z A K LJ U Č A K
o pojačanom   nadzoru  nepropisnog zaustavljanja i parkiranja u Ulici Janka Vukovića

1. Vijeće je raspravljalo o prijedlogu građana za pojačanim  nadzorom nepropisnog zaustavljanja i parkiranja u Ulici Janka Vukovića. 
2. Vijeće podržava prijedlog za pojačani nadzor nepropisnog zaustavljanja i parkiranja te predlaže postavljanje nadzorne kamere.
3. Ovaj zaključak dostaviti će se Vijeću Gradske četvrti Črnomerec na daljnje postupanje i J.Č. podnositelju prijedloga.


Ad 1.3. Zaključak o učinkovitijem  sprječavanja parkiranja na ulazu u dvorište zgrade na adresi Ulica Janka Vukovića 11 – donošenje zaključka
U raspravi sudjeluju: Sandra Krznar Piskor, Sanja Kucan, Zoran Stajčić, Tomislav Abel, Bojana Brozd i Tomislav Kolačny.
Nakon rasprave, Vijeće jednoglasno donosi

Z A K LJ U Č A K
o učinkovitijem sprječavanja parkiranja na ulazu u dvorište na adresi ulica J. Vukovića 11

1. Vijeće je raspravljalo o prijedlogu građana učinkovitijem sprječavanju parkiranja na ulazu u dvorište zgrade na adresi Ulica Janka Vukovića 11
2. Vijeće odbija prijedlog u cijelosti, budući da je dvorište zgrade u Ulici Janka Vukovića 11 u privatnom vlasništvu te Grad nije nadležan za privatno zemljište.
3.  Ovaj zaključak dostaviti će se J. Č. kao podnositelju prijedloga.

Ad 1.4. Zaključak o povećanju sigurnosti pješaka na obilježenim pješačkim prijelazima u Ilici i Prilazu baruna Filipovića – donošenje zaključka
U raspravi sudjeluju: Sandra Krznar Piskor, Sanja Kucan, Zoran Stajčić, Tomislav Abel, Bojana Brozd i Tomislav Kolačny.
Nakon rasprave, Vijeće jednoglasno donosi:

Z A K LJ U Č A K
o povećanju sigurnosti pješaka na obilježenim pješačkim prijelazima u Ilici i Prilazu B. Filipovića

1. Vijeće je raspravljalo o prijedlogu građana o povećanju sigurnosti pješaka na obilježenim pješačkim prijelazima u Ilici kod Klinike za tumore i Prilazu baruna Filipovića kod Doma zdravlja Zagreb-Zapad.
2. Vijeće podržava prijedlog te utvrđuje da je potrebno obnoviti prometnu signalizaciju na Ilici kod Klinike za tumore ta u Prilazu baruna Filipovića kod Doma zdravlja Zagreb- Zapad.
3. Vijeće predlaže  postavljanje dodatne prometne signalizacije i drugih odgovarajućih prometno-tehničkih rješenja radi povećanje sigurnosti pješaka obzirom da se na navedenom području nalazi Dom Zdravlja Zagreb- Zapad te Klinika za tumore čime je povećana fluktuacija ljudi.
4. Ovaj zaključak dostaviti će se Vijeću Gradske četvrti Črnomerec na daljnje postupanje i J. Č. podnositelju prijedloga.

Ad 2. Zaključak o uklanjanju betonskih i plastičnih zapreka na gradskom zemljištu na adresi Gradišćanska 6 – donošenje zaključka
U raspravi sudjeluju: Sandra Krznar Piskor, Sanja Kucan, Zoran Stajčić, Tomislav Abel, Bojana Brozd i Tomislav Kolačny.
Nakon rasprave, Vijeće jednoglasno donosi 

Z A K LJ U Č A K
O uklanjanju betonskih i plastičnih zapreka na gradskom zemljištu na adresi Gradišćanska 6

1. Vijeće je raspravljalo o prijedlogu Vijećnika za uklanjanje betonskih i plastičnih zapreka na gradskom zemljištu na adresi Gradišćanska 6.
2. Vijeće prihvaća prijedlog u cijelosti te se slaže da su navedene prepreke neovlašteno na gradskom zemljištu te se traži uklanjanje istih.
3. Ovaj zaključak dostaviti će se Vijeću Gradske Četvrti Črnomerec na daljnje postupanje.

Ad 3. Zaključak o obnovi signalizacije i uvođenju tehničkih rješenja za smirivanje prometa na raskrižju Ivana Cankara i Baruna Filipovića – donošenje zaključka
U raspravi sudjeluju: Sandra Krznar Piskor, Sanja Kucan, Zoran Stajčić, Tomislav Abel, Bojana Brozd i Tomislav Kolačny.
Nakon rasprave Vijeće jednoglasno donosi 

Z A K LJ U Č A K
o  obnovi signalizacije i uvođenju tehničkih rješenja za smirivanje prometa na raskrižju Ivana Cankara i Baruna Filipovića

1. Vijeće je raspravljalo o obnovi signalizacije i uvođenju tehničkih rješenja za smirivanje prometa na raskrižju Ivana Cankara i Baruna Filipovića
2. Vijeće prihvaća prijedlog te traži da se obnovi signalizacija i  uvede tehničko rješenje za smirivanje prometa na raskrižju Ivana Cankara i Baruna Filipovića budući da se u neposrednoj blizini nalazi škola i Gradski vrtić te postoji ugroza za djecu na navedenom raskrižju.
3. Ovaj zaključak dostaviti će se Vijeću Gradske Četvrti Črnomerec na daljnje postupanje.

Ad 4. Pitanja, prijedlozi i obavijesti
Pitanja i prijedlozi članova Vijeća: Nije bilo pitanja i prijedloga.

Sjednica je završila u 19 i 30 

KLASA: 024-08/26-003/2110
URBROJ: 251-13-11-4/013-26-2
Zagreb, 13.10.2026.

Zapisnik sastavila:
Marina Komerički

                                                                                      Predsjednica 
                                                                     Vijeća Mjesnog odbora Bartol Kašić
                                                                                 Sandra Krznar Piskor




 



